สาวใหญ่วัย 40 ออกโรงแทน ตบตี ด.ญ.วัย 14 หลังผัวเพื่อนแชตคุยเชิงชู้สาว
สาวใหญ่วัย 40 ที่พิษณุโลก ออกโรงแทนเพื่อน ตบตี ด.ญ.วัย 14 หลังผัวเพื่อนแชตคุยเชิงชู้สาว ขณะที่เด็กบอกคุยไม่ได้คิดอะไร เพราะตัวเองมีแฟนอยู่แล้วเมื่อวันที่ 4 ก.พ. 63 ผู้สื่อข่าวรายงานว่า ในโลกออนไลน์ในจังหวัดพิษณุโลกได้แชร์คลิปผู้หญิง 2 คนรุมทำร้ายเด็กผู้หญิงคนหนึ่ง ท่ามกลางผู้คนที่ยืนดูการทำร้ายร่างกายครั้งนี้โดย เด็กหญิงแพร อายุ 14 ปี ซึ่งเป็นคนที่ถูกทำร้ายภายในคลิป เปิดเผยว่า วันที่เกิดเหตุ คือวันที่ 1 ก.พ.ที่ผ่านมา เพื่อนได้ชวนหนูไปเล่นน้ำที่สระน้ำภายในหมู่บ้านเมื่อไปถึงสระว่ายน้ำก็ถูกนางเบญ อายุ 40 ปี เดินเข้ามากระชากหัว และตบที่บริเวณใบหน้าหลายครั้ง พร้อมกับเหยียบที่หน้าอก และด่าว่าหนู ว่าไปยุ่งกับนายเอ สามีของนางเบียร์ทำไมจากนั้นนางเบญก็ปรี่เข้ามาจิกหัวตนไปตบและทุบรวมทั้งเตะหลายครั้งพร้อมพูดว่า อย่ามายุ่งกับนายเออีก จากนั้นทั้ง 2 ก็ปล่อยให้หนูกลับบ้านในสภาพสะบักสะบอม ต่อมาป้าทราบเรื่อง และเล่าให้กับแม่ฟัง แม่ของหนูจึงไปแจ้งความลงบันทึกประจำวันไว้กับสภ.เมืองพิษณุโลก ก่อนที่ตำรวจจะทำใบส่งตัวให้ตนไปตรวจร่างกายที่โรงพยาบาลพุทธชินราชพิษณุโลกเด็กหญิงแพร กล่าวอีกว่า เมื่อประมาณสัปดาห์ก่อน นายเอได้ทักแชตมาคุยด้วย หนูก็คุยด้วยปกติไม่ได้คิดในเชิงชู้สาว เพราะหนูเองก็มีแฟนอยู่แล้ว กระทั่งมาเกิดเรื่องดังกล่าวขึ้น หนูยืนยันว่า หนูกับนายเอไม่ได้มีอะไรเกินเลยไปกว่าพี่น้อง ซึ่งจากเหตุการณ์ที่เกิดขึ้นหนูยังหวาดกลัวอยู่ และตกใจอยู่ ยังไม่กล้าไปไหนมาไหนคนเดียวเลย ตอนนี้ร่างกายก็ยังเจ็บอยู่บริเวณศีรษะ หลัง และหน้าอกนางน้อย อายุ 41 ปี มารดาของเด็กหญิงแพร เปิดเผยว่า ตนเพิ่งจะทราบเรื่องเมื่อวานนี้ ได้เห็นคลิปก็ตกใจมาก ไม่คิดว่า 2 คนนั้นจะทำร้ายลูกของตนได้ขนาดนี้ ไม่ว่าสาเหตุจะเกิดจากอะไร ลูกของตนจะผิดหรือไม่ผิด ก็ไม่ควรมาทำร้ายร่างกายกันขนาดนี้โดยตอนนี้ได้ไปแจ้งความไว้แล้ว หากทางคู่กรณีไม่เข้ามาเจรจา ไกล่เกลี่ย หรือขอโทษกัน ตนก็จะเอาเรื่องให้ถึงที่สุด เพราะหนึ่งในคู่กรณีอายุก็ 40 กว่า รุ่นเดียวกับตน ถือว่าเป็นผู้ใหญ่แล้วไม่น่าทำเด็กได้ขนาดนี้ขณะเดียวกัน เพื่อนรุ่นพี่ของเด็กหญิงแพร ซึ่งเป็นผู้ที่อยู่ในเหตุการณ์วันเกิดเหตุ ได้เปิดเผยว่า ตนเป็นคนที่ทักแชตไปหาแพร และชวนให้ออกมาหาที่สระน้ำสถานที่เกิดเหตุจริง เพราะความจริงก็คือความจริง เพราะแพรได้คุยกับสามีของชาวบ้านเขาจริง หลังเกิดเหตุการณ์ก็รู้สึกสงสารรุ่นน้องเหมือนกัน และก็เป็นคนห้ามทั้งสองฝ่ายให้แยกย้ายกลับบ้าน ส่วนตัวแล้วก็ไม่คิดว่าเหตุการณ์จะบานปลายไปขนาดนี้ล่าสุด พ.ต.อ.ภาคภูมิ ปราบศรีภูมิ ผกก.สภ.เมืองพิษณุโลก ได้สั่งตำรวจชุดสืบสวน ติดตามจับกุมตัวผู้หญิงทั้งสองคน นำส่งพนักงานสอบสวนเพื่อให้สอบสวนปากคำและดำเนินการตามกฎหมายต่อไป** ชื่อทั้งหมดเป็นนามสมมติ 
สาวใหญ่วัย 40 ที่พิษณุโลก ออกโรงแทนเพื่อน ตบตี ด.ญ.วัย 14 หลังผัวเพื่อนแชตคุยเชิงชู้สาว ขณะที่เด็กบอกคุยไม่ได้คิดอะไร เพราะตัวเองมีแฟนอยู่แล้ว 
รุมตบเด็ก 14,ตบเด็ก,ชู้สาว,คลิปรุมทำร้าย,คลิปรุมตบ,ข่าวทั่วไป